47. ΒΑΣΙΛΙΚΟΝ ΔΙΑΤΑΓΜΑ της 30 Δεκ. 1958/15 Ιαν. 1959 Περί ιδρύσεως Ειρηνοδικείου Θεσπρωτικού. Έχοντες υπ’ όψει τας διατάξεις του άρθρ. 17 παρ. 3 του υπ΄αριθ. 3520/56 Ν.Δ/τος, την υπ’ αριθ. 24 της 14.10.58 σύμφωνον γνωμοδότησιν του Συμβουλίου των εν Πρεβέζη Πρωτοδικών εν ολομελεία και την υπ’ αριθ. 608/58 γνώμην του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Συνιστώμεν εν τη περιφερεία του Πρωτοδικείου Πρεβέζης Ειρηνοδικείον Β΄ τάξεως εδρεύον εν Θεσπρωτικώ, ονομαζόμενον Ειρηνοδικείον Θεσπρωτικού και περιλαμβάνον εις την δικαιοδοσίαν του τον Δήμον Θεσπρωτικού και τας κοινότητας 1)Ριζοβουνίου, 2)Γαλατά, 3)Παπαδατών, 4)Μελιανών, 5)Στεφάνης, 6)Κρανιάς, 7)Νικολιτσίου, 8)Εληάς, 9)Άσσου, 10)Πολυσταφύλλου, 11)Σκιαδά, 12)Ρεματιάς, 13)Βρυσούλας, 14)Άνω Κοτσανοπούλου και 15)Πέτρας, μετά των συνοικισμών αυτών, αποσπωμένων του ανωτέρω Δήμου, Κοινοτήτων και συνοικισμών εκ του Ειρηνοδικείου Πρεβέζης, ούτινος η περιφέρεια περιορίζεται αναλόγως. Ημέρα ενάρξεως της λειτουργίας του Ειρηνοδικείου τούτου, αφ’ ης πάσαι αι εκκρεμείς ενώπιον του Ειρηνοδικείου Πρεβέζης υποθέσεις των αποσπωμένων Δήμου και Κοινοτήτων μεταβιβάζονται εις το συνιστώμενον Ειρηνοδικείον Θεσπρωτικού, ορίζεται η 1η Απρ. 1959. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. (Μετά την σελ. 176,04) Σελ. 176,05 144-05 Ειρηνοδικεία - Πταισματοδικεία 6.Β.δ.45-47 